title: Rozhodnutie Komisie (EÚ) 2017/124 z 24. januára 2017, ktorým sa mení príloha k menovej dohode medzi Európskou úniou a Vatikánskym mestským štátom

text:
                  25.1.2017

                  SK

                  Úradný vestník Európskej únie

                  L 19/64

            ROZHODNUTIE KOMISIE (EÚ) 2017/124
      z 24. januára 2017,
      ktorým sa mení príloha k menovej dohode medzi Európskou úniou a Vatikánskym mestským štátom
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na menovú dohodu zo 17. decembra 2009 medzi Európskou úniou a Vatikánskym mestským štátom, a najmä na jej článok 8 ods. 3,
      keďže:

                  (1)

                  V článku 8 ods. 1 menovej dohody medzi Európskou úniou a Vatikánskym mestským štátom (ďalej len „menová dohoda“) sa od Vatikánskeho mestského štátu vyžaduje, aby vykonával právne akty a pravidlá Únie týkajúce sa eurobankoviek a euromincí, predchádzania praniu špinavých peňazí, predchádzania podvodom a falšovaniu hotovostných a bezhotovostných platobných prostriedkov, medailí, žetónov a požiadaviek štatistického vykazovania. Uvedené akty a pravidlá sa uvádzajú v prílohe k menovej dohode.

                  (2)

                  S cieľom zohľadniť nové relevantné právne akty a pravidlá Únie a zmeny existujúcich právnych aktov a pravidiel je potrebné, aby Komisia túto prílohu k menovej dohode menila každý rok.

                  (3)

                  Niektoré nové relevantné právne akty a pravidlá Únie a niektoré zmeny existujúcich právnych aktov boli prijaté a treba ich do prílohy doplniť.

                  (4)

                  Príloha k menovej dohode by sa preto mala zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Príloha k menovej dohode medzi Európskou úniou a Vatikánskym mestským štátom sa nahrádza prílohou k tomuto rozhodnutiu.
      Článok 2
      Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

         V Bruseli 24. januára 2017

               Za Komisiu

               predseda

            Jean-Claude JUNCKER

         PRÍLOHA

               „PRÍLOHA

                           PRÁVNE PREDPISY, KTORÉ SA MAJÚ VYKONÁVAŤ

                           LEHOTA NA VYKONANIE

                           Predchádzanie praniu špinavých peňazí

                           1

                              Smernica Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu (Ú. v. EÚ L 309, 25.11.2005, s. 15) (*1)

                           31. decembra 2010

                           zmenená:

                           2

                           smernicou Európskeho parlamentu a Rady 2008/20/ES z 11. marca 2008, ktorou sa mení a dopĺňa smernica 2005/60/ES o predchádzaní využívania finančného systému na účely prania špinavých peňazí a financovania terorizmu, pokiaľ ide o vykonávacie právomoci prenesené na Komisiu (Ú. v. EÚ L 76, 19.3.2008, s. 46).

                           doplnená:

                           3

                           rámcovým rozhodnutím Rady 2001/500/SVV z 26. júna 2001 o praní špinavých peňazí, identifikácii, vyhľadávaní, zmrazení, zaistení a konfiškácii prostriedkov a príjmov z trestnej činnosti (Ú. v. ES L 182, 5.7.2001, s. 1).

                           4

                           nariadením Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva (Ú. v. EÚ L 309, 25.11.2005, s. 9).

                           5

                           smernicou Komisie 2006/70/ES z 1. augusta 2006, ktorou sa ustanovujú vykonávacie opatrenia smernice Európskeho parlamentu a Rady 2005/60/ES, pokiaľ ide o vymedzenie pojmu politicky exponovaná osoba, a technické kritériá postupov zjednodušenej povinnej starostlivosti vo vzťahu ku klientovi a výnimky na základe finančnej činnosti vykonávanej príležitostne alebo vo veľmi obmedzenom rozsahu (Ú. v. EÚ L 214, 4.8.2006, s. 29) (*2)

                           6

                           nariadením Európskeho parlamentu a Rady (ES) č. 1781/2006 z 15. novembra 2006 o údajoch o príkazcovi, ktoré sprevádzajú prevody finančných prostriedkov (Ú. v. EÚ L 345, 8.12.2006, s. 1).

                           7

                              Smernica Európskeho parlamentu a Rady 2014/42/EÚ z 3. apríla 2014 o zaistení a konfiškácii prostriedkov a príjmov z trestnej činnosti v Európskej únii (Ú. v. EÚ L 127, 29.4.2014, s. 39).

                           31. decembra 2016 (2)

                           8

                              Nariadenie Európskeho parlamentu a Rady (EÚ) 2015/847 z20. mája 2015 o údajoch sprevádzajúcich prevody finančných prostriedkov, a ktorým sa zrušuje nariadenie (ES) č. 1781/2006 (Ú. v. EÚ L 141, 5.6.2015, s. 1).

                           31. decembra 2017 (3)

                           9

                              Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5.6.2015, s. 73).

                           31. decembra 2017 (3)

                           Predchádzanie podvodom a falšovaniu

                           10

                              Rámcové rozhodnutie Rady 2001/413/SVV z 28. mája 2001 o boji proti podvodom a falšovaniu bezhotovostných platobných prostriedkov (Ú. v. ES L 149, 2.6.2001, s. 1).

                           31. decembra 2010

                           11

                              Nariadenie Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu (Ú. v. ES L 181, 4.7.2001, s. 6).

                           31. decembra 2010

                           zmenené:

                           12

                           nariadením Rady (ES) č. 44/2009 z 18. decembra 2008, ktorým sa mení a dopĺňa nariadenie (ES) č. 1338/2001 stanovujúce opatrenia nevyhnutné na ochranu eura proti falšovaniu (Ú. v. EÚ L 17, 22.1.2009, s. 1).

                           13

                              Nariadenie Rady (ES) č. 2182/2004 zo 6. decembra 2004 o medailách a žetónoch podobných eurominciam (Ú. v. EÚ L 373, 21.12.2004, s. 1).

                           31. decembra 2010

                           zmenené:

                           14

                           nariadením Rady (ES) č. 46/2009 z 18. decembra 2008, ktorým sa mení a dopĺňa nariadenie (ES) č. 2182/2004 o medailách a žetónoch podobných eurominciam (Ú. v. EÚ L 17, 22.1.2009, s. 5).

                           15

                              Smernica Európskeho parlamentu a Rady 2014/62/EÚ z 15. mája 2014 o trestnoprávnej ochrane eura a ostatných mien proti falšovaniu, ktorou sa nahrádza rámcové rozhodnutie Rady 2000/383/SVV (Ú. v. EÚ L 151, 21.5.2014, s. 1).

                           31. decembra 2016 (2)

                           Pravidlá týkajúce sa eurobankoviek a euromincí

                           16

                              Závery Rady z 23. novembra 1998 a z 5. novembra 2002 o zberateľských minciach.

                           31. decembra 2010

                           17

                              Závery Rady z 10. mája 1999 o systéme riadenia kvality euromincí

                           31. decembra 2010

                           18

                              Oznámenie Komisie z 22. októbra 2001 o autorskoprávnej ochrane dizajnu spoločnej lícnej strany euromincí [K(2001) 600 v konečnom znení] (Ú. v. ES C 318, 13.11.2001, s. 3)

                           31. decembra 2010

                           19

                              Usmernenie Európskej centrálnej banky ECB/2003/5 z 20. marca 2003 o uplatnení opatrení proti neoprávneným reprodukciám eurobankoviek a o výmene a stiahnutí eurobankoviek (Ú. v. EÚ L 78, 25.3.2003, s. 20).

                           31. decembra 2010

                           zmenené:

                           20

                           usmernením Európskej centrálnej banky ECB/2013/11 z 19. apríla 2013, ktorým sa mení a dopĺňa usmernenie ECB/2003/5 o uplatnení opatrení proti neoprávneným reprodukciám eurobankoviek a o výmene a stiahnutí eurobankoviek (Ú. v. EÚ L 118, 30.4.2013, s. 43).

                           31. decembra 2014 (1)

                           21

                              Rozhodnutie Európskej centrálnej banky ECB/2010/14 zo 16. septembra 2010 o kontrole pravosti a upotrebiteľnosti eurobankoviek a ich opätovnom vrátení do obehu (Ú. v. EÚ L 267, 9.10.2010, s. 1);

                           31. decembra 2012

                           zmenené:

                           22

                           rozhodnutím Európskej centrálnej banky ECB/2012/19 zo 7. septembra 2012 (Ú. v. EÚ L 253, 20.9.2012, s. 19).

                           31. decembra 2013 (1)

                           23

                              Nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (Ú. v. EÚ L 339, 22.12.2010, s. 1).

                           31. decembra 2012

                           24

                              Nariadenie Európskeho parlamentu a Rady (EÚ) č. 651/2012 zo 4. júla 2012 o vydávaní euromincí (Ú. v. EÚ L 201, 27.7.2012, s. 135).

                           31. decembra 2013 (1)

                           25

                              Rozhodnutie Európskej centrálnej banky ECB/2013/10 z 19. apríla 2013 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (Ú. v. EÚ L 118, 30.4.2013, s. 37).

                           31. decembra 2014 (1)

                           26

                              Nariadenie Rady (EÚ) č. 729/2014 z 24. júna 2014 o nominálnych hodnotách a technických špecifikáciách euromincí určených do obehu (Ú. v. EÚ L 194, 2.7.2014, s. 1).

                           31. decembra 2013 (2)

                  Oddiel prílohy k menovej dohode v súlade s opatreniami ad hoc spoločného výboru na žiadosť Svätej stolice a Vatikánskeho mestského štátu o zaradení príslušných pravidiel uplatniteľných na subjekty vykonávajúce finančné činnosti na profesionálnom základe

                           RELEVANTNÉ ČASTI TÝCHTO PRÁVNYCH NÁSTROJOV

                           LEHOTA NA VYKONANIE

                           27

                              Smernica Rady 86/635/EHS z 8. decembra 1986 o ročnej účtovnej závierke a konsolidovaných účtoch bánk a iných finančných inštitúcií (Ú. v. ES L 372, 31.12.1986, s. 1).

                           31. decembra 2016 (2)

                           zmenené:

                           28

                           smernicou Európskeho parlamentu a Rady 2001/65/ES z 27. septembra 2001 (Ú. v. ES L 283, 27.10.2001, s. 28).

                           29

                           smernicou Európskeho parlamentu a Rady 2003/51/ES z 18. júna 2003 (Ú. v. EÚ L 178, 17.7.2003, s. 16).

                           30

                           smernicou Európskeho parlamentu a Rady 2006/46/ES zo 14. júna 2006 (Ú. v. EÚ L 224, 16.8.2006, s. 1).

                           31

                              Smernica Európskeho parlamentu a Rady 2013/36/EÚ z26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

                           31. decembra 2017 (2)

                           32

                              Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

                           31. decembra 2017 (2)

                           zmenené:

                           33

                           delegovaným nariadením Komisie (EÚ) 2015/62 z 10. októbra 2014, ktorým sa mení nariadenie Európskeho parlamentu a Rady (EÚ) č. 575/2013, pokiaľ ide o ukazovateľ finančnej páky (Ú. v. EÚ L 11, 17.1.2015, s. 37).

                           31. decembra 2017 (3)

                           doplnené:

                           34

                           delegovaným nariadením Komisie (EÚ) č. 241/2014 zo 7. januára 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa požiadaviek na vlastné zdroje inštitúcií (Ú. v. EÚ L 74, 14.3.2014, s. 8).

                           31. decembra 2017 (3)

                           zmenené:

                           35

                           delegovaným nariadením Komisie (EÚ) 2015/923 z 11. marca 2015, ktorým sa mení delegované nariadenie (EÚ) č. 241/2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa požiadaviek na vlastné zdroje inštitúcií (Ú. v. EÚ L 150, 17.6.2015, s. 1).

                           31. decembra 2017 (3)

                           36

                           delegovaným nariadením Komisie (EÚ) 2015/61 z 10. októbra 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o požiadavku na krytie likvidity pre úverové inštitúcie (Ú. v. EÚ L 11, 17.1.2015, s. 1).

                           31. decembra 2017 (3)

                           37

                              Nariadenie Európskeho parlamentu a Rady (EÚ) č. 596/2014 zo 16. apríla 2014 o zneužívaní trhu (nariadenie o zneužívaní trhu) a o zrušení smernice Európskeho parlamentu a Rady 2003/6/ES a smerníc Komisie 2003/124/ES, 2003/125/ES a 2004/72/ES (Ú. v. EÚ L 173, 12.6.2014, s. 1).

                           30. septembra 2018 (4)

                           doplnené:

                           38

                           vykonávacou smernica Komisie (EÚ) 2015/2392 zo 17. decembra 2015 o nariadení Európskeho parlamentu a Rady (EÚ) č. 596/2014, pokiaľ ide o nahlasovanie skutočných alebo možných porušení daného nariadenia príslušným orgánom (Ú. v. EÚ L 332, 18.12.2015, s. 126).

                           30. septembra 2018 (4)

                           39

                           Vykonávacie nariadenie Komisie (EÚ) 2016/347 z 10. marca 2016, ktorým sa stanovujú vykonávacie technické predpisy, pokiaľ ide o presný formát zoznamov osôb, ktoré majú dôverné informácie, a pre aktualizáciu zoznamov osôb, ktoré majú dôverné informácie, v súlade s nariadením Európskeho parlamentu a Rady (EÚ) č. 596/2014 (Ú. v. EÚ L 65, 11.3.2016, s. 49).

                           30. septembra 2018 (4)

                           40

                           Vykonávacie nariadenie Komisie (EÚ) 2016/378 z 11. marca 2016, ktorým sa stanovujú vykonávacie technické predpisy, pokiaľ ide o harmonogram, formát a vzor pre predloženie oznámení príslušným orgánom v súlade s nariadením Európskeho parlamentu a Rady (EÚ) č. 596/2014 (Ú. v. EÚ L 72, 17.3.2016, s. 1).

                           30. septembra 2018 (4)

                           41

                           Delegované nariadenie Komisie (EÚ) 2016/522 zo 17. decembra 2015, ktorým sa dopĺňa nariadenie Európskeho parlamentu a Rady (EÚ) č. 596/2014, pokiaľ ide o výnimku pre určité verejné orgány a centrálne banky tretích krajín, ukazovatele manipulácie s trhom, prahové hodnoty pre zverejňovanie informácií, príslušný orgán pre oznámenia o odkladoch, povolenie na obchodovanie počas zakázaného obdobia a typy povinne oznamovaných transakcií manažérov (Ú. v. EÚ L 88, 5.4.2016, s. 1).

                           30. septembra 2018 (4)

                           42

                           Vykonávacie nariadenie Komisie (EÚ) 2016/523 z 10. marca 2016, ktorým sa stanovujú vykonávacie technické predpisy, pokiaľ ide o formát a vzor pre oznamovanie a zverejňovanie transakcií manažérov v súlade s nariadením Európskeho parlamentu a Rady (EÚ) č. 596/2014 (Ú. v. EÚ L 88, 5.4.2016, s. 19).

                           30. septembra 2018 (4)

                           43

                              Smernica Európskeho parlamentu a Rady 2014/57/EÚ zo 16. apríla 2014 o trestných sankciách za zneužívanie trhu (smernica o zneužívaní trhu) (Ú. v. EÚ L 173, 12.6.2014, s. 179).

                           30. septembra 2018 (4)

                           Právne predpisy o zhromažďovaní štatistických údajov

                           44

                              Usmernenie Európskej centrálnej banky ECB/2013/24 z 25. júla 2013 o požiadavkách Európskej centrálnej banky na štatistické vykazovanie v oblasti štvrťročných finančných účtov (Ú. v. EÚ L 2, 7.1.2014, s. 34).

                           31. decembra 2016 (2)

                           zmenené:

                           45

                           usmernením Európskej centrálnej banky (EÚ) 2016/66 z 26. novembra 2015, ktorým sa mení usmernenie ECB/2013/24 o požiadavkách Európskej centrálnej banky na štatistické vykazovanie v oblasti štvrťročných finančných účtov (ECB/2015/40) (Ú. v. EÚ L 14, 21.1.2016, s. 36).

                           31. marca 2017 (4)

                           46

                              Nariadenie Európskej centrálnej banky (EÚ) č. 1071/2013 z 24. septembra 2013 o bilancii sektora peňažných finančných inštitúcií (ECB/2013/33) (Ú. v. EÚ L 297, 7.11.2013, s. 1).

                           31. decembra 2016 (2)

                           zmenené:

                           47

                           nariadením Európskej centrálnej banky (EÚ) č. 1375/2014 z 10. decembra 2014, ktorým sa mení nariadenie (EÚ) č. 1071/2013 (ECB/2013/33) o bilancii sektora peňažných finančných inštitúcií (ECB/2014/51) (Ú. v. EÚ L 366, 20.12.2014, s. 77).

                           48

                              Nariadenie Európskej centrálnej banky (EÚ) č. 1072/2013 z 24. septembra 2013, ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2013/34) (Ú. v. EÚ L 297, 7.11.2013, s. 51).

                           31. decembra 2016 (2)

                           zmenené:

                           49

                           nariadením Európskej centrálnej banky (EÚ) č. 756/2014 z 8. júla 2014, ktorým sa mení nariadenie (EÚ) č. 1072/2013 (ECB/2013/34), ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2014/30) (Ú. v. EÚ L 205, 12.7.2014, s. 14).

                           50

                              Usmernenie Európskej centrálnej banky ECB/2014/15 zo 4. apríla 2014 o menovej a finančnej štatistike (Ú. v. EÚ L 340, 26.11.2014, s. 1).

                           31. decembra 2016 (2)

                           zmenené:

                           51

                           usmernením Európskej centrálnej banky ECB/2014/43 zo 6. novembra 2014, ktorým sa mení usmernenie ECB/2014/15 o menovej a finančnej štatistike (Ú. v. EÚ L 93, 9.4.2015, s. 82).

                           52

                           usmernením Európskej centrálnej banky (EÚ) 2016/450 zo 4. decembra 2015, ktorým sa mení usmernenie ECB/2014/15 o menovej a finančnej štatistike (ECB/2015/44) (Ú. v. EÚ L 86, 1.4.2016, s. 42).

                           31. marca 2017 (4)

            (1)  Tieto lehoty schválil Spoločný výbor z roku 2013.

            (2)  Tieto lehoty schválil Spoločný výbor z roku 2014.

            (3)  Tieto lehoty schválil Spoločný výbor z roku 2015.

            (4)  Tieto lehoty schválil Spoločný výbor z roku 2016.

            (*1)  Smernica 2005/60/ES sa zrušuje smernicou (EÚ) 2015/849, ale ostáva v prílohe do konečného termínu na transpozíciu smernice (EÚ) 2015/849.

            (*2)  Smernica Komisie 2006/70/ES sa zrušuje smernicou (EÚ) 2015/849, ale ostáva v prílohe do konečného termínu na transpozíciu smernice (EÚ) 2015/849.“


title: 2006/178/ES: Rozhodnutie Komisie z  27. februára 2006 , ktorým sa zriaďuje skupina odborníkov na vysokej úrovni pre digitálne knižnice  (Týmto textom sa ruší a nahrádza text uverejnený v  Úradnom vestníku Európskej únie L 46 zo 16. februára 2006, s. 32 )

text:
               4.3.2006

               SK

               Úradný vestník Európskej únie

               L 63/25

      ROZHODNUTIE KOMISIE

   z 27. februára 2006,
   ktorým sa zriaďuje skupina odborníkov na vysokej úrovni pre digitálne knižnice
   (Týmto textom sa ruší a nahrádza text uverejnený v Úradnom vestníku Európskej únie L 46 zo 16. februára 2006, s. 32)
   (2006/178/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V článku 157 Zmluvy o založení Európskeho spoločenstva sa Spoločenstvo a členské štáty poverujú úlohou zabezpečiť podmienky potrebné pre konkurencieschopnosť priemyslu Spoločenstva. V článku 151 sa ustanovuje, že Spoločenstvo prispieva k rozvoju kultúr členských štátov pri rešpektovaní ich národnej a regionálnej rozmanitosti a súčasnom uznávaní spoločného kultúrneho dedičstva.

               (2)

               Oznámenie Komisie „i2010 – Európska informačná spoločnosť pre rast a zamestnanosť“ (1) predstavuje pilotnú iniciatívu týkajúcu sa digitálnych knižníc.

               (3)

               V oznámení Komisie „i2010: Digitálne knižnice“ (2) (ďalej len „oznámenie“) sa uvádza informácia o vytvorení skupiny odborníkov na vysokej úrovni pre digitálne knižnice, ktorá bude Komisii poskytovať poradenstvo týkajúce sa najefektívnejších spôsobov riešenia organizačných, právnych a technických úloh na európskej úrovni.

               (4)

               V Bielej knihe o európskej komunikačnej politike (3) prijatej Komisiou 1. februára 2006 sa uvádza základná úloha, ktorú by digitálne knižnice mohli zohrávať pri zabezpečovaní voľného prístupu európskych občanov k informáciám týkajúcim sa Európy prostredníctvom informačných technológií.

               (5)

               Úlohou uvedenej skupiny je prispievať k vytváraniu spoločnej strategickej vízie v súvislosti s európskymi digitálnymi knižnicami.

               (6)

               Túto skupinu tvoria vysokokvalifikovaní kompetentní odborníci v oblasti problematiky digitálnych knižníc, ktorí sú menovaní na základe osobnej spôsobilosti.

               (7)

               V súvislosti s uvedeným je potrebné zriadiť skupinu odborníkov na vysokej úrovni pre digitálne knižnice s podrobným vymedzením jej oblasti pôsobnosti a štruktúry,

         ROZHODLA TAKTO:
   Článok 1
   Komisia týmto zriaďuje skupinu odborníkov pod názvom „Skupina odborníkov na vysokej úrovni pre digitálne knižnice“, ďalej len „skupina“.
   Článok 2
   Úloha
   Komisia môže využívať poradenstvo zo strany uvedenej skupiny v súvislosti s akoukoľvek otázkou spojenou s uskutočňovaním iniciatívy týkajúcej sa digitálnych knižníc.
   Úlohou skupiny je:

               —

               poskytovať Komisii poradenstvo týkajúce sa najefektívnejších spôsobov riešenia organizačných, právnych a technických úloh na európskej úrovni;

               —

               prispievať k vytváraniu spoločnej strategickej vízie v súvislosti s európskymi digitálnymi knižnicami.

         Článok 3
   Zloženie skupiny – menovanie členov
   1.   Za vymenovanie členov skupiny je zodpovedný generálny riaditeľ/riaditeľka GR pre informačnú spoločnosť a médiá alebo jeho/jej zástupca. Členovia skupiny sú menovaní ako odborníci na vysokej úrovni s kompetenciami v oblasti problematiky digitálnych knižníc.
   2.   Skupina pozostáva najviac z 20 členov.
   3.   Uplatňujú sa tieto ustanovenia:

               —

               Členovia sú menovaní na základe osobnej spôsobilosti ako kompetentní odborníci na vysokej úrovni v oblasti problematiky digitálnych knižníc a sú povinní Komisii poskytovať poradenstvo nezávisle od vonkajších vplyvov.

               —

               Členovia sú menovaní s cieľom zabezpečiť podľa možností primeranú rovnováhu, pokiaľ ide o:

                           —

                           rozsah kompetencií,

                           —

                           zemepisný pôvod,

                           —

                           pohlavie.

               —

               Skupinu budú tvoriť odborníci z týchto kategórií:

                           —

                           organizácie zaoberajúce sa uchovávaním historického dedičstva (knižnice, archívy, múzeá),

                           —

                           autori, vydavatelia a poskytovatelia obsahu,

                           —

                           odvetvie informačných a komunikačných technológií (napríklad prevádzkovatelia vyhľadávačov, poskytovatelia technológií),

                           —

                           vedecké a výskumné organizácie, akademická sféra.

               —

               Členovia za seba nemôžu určovať náhradníkov.

               —

               Členovia sú menovaní na dvojročné obnoviteľné funkčné obdobie. Zostávajú vo funkcii, až dovtedy, kým nebudú nahradení inými členmi, alebo sa neskončí ich mandát.

               —

               Členovia, ktorí už nemôžu účinne prispievať k práci skupiny, ktorí odstúpia, alebo ktorí nedodržia podmienky stanovené v prvej alebo piatej zarážke tohto odseku alebo v článku 287 Zmluvy o založení Európskeho spoločenstva, môžu byť na zostávajúcu časť svojho funkčného obdobia nahradení.

               —

               Členovia každoročne urobia písomné vyhlásenie, že sa zaväzujú konať vo verejnom záujme. V tomto vyhlásení zároveň uvedú informácie o absencii alebo existencii akýchkoľvek záujmov, ktoré by mohli ovplyvniť ich objektívnosť.

               —

               Mená členov sú uverejnené na internetovej stránke GR pre informačnú spoločnosť a médiá. Mená členov sa zhromažďujú, spracúvajú a uverejňujú v súlade s ustanoveniami nariadenia (ES) č. 45/2001.

         Článok 4
   Fungovanie skupiny
   1.   Skupine predsedá zástupca Komisie.
   2.   Po dohode s Komisiou sa môžu vytvoriť podskupiny s cieľom preskúmať osobitné otázky v oblasti pôsobnosti vymedzenej skupinou. Podskupiny sa rozpustia bezprostredne po ukončení realizácie svojich úloh.
   3.   Zástupca Komisie môže vyzvať odborníkov alebo pozorovateľov so špecifickými odbornými znalosťami v predmetnej problematike na účasť na rokovaniach skupiny alebo podskupiny, ak je to prínosné a/alebo potrebné.
   4.   Ak Komisia uvedie, že informácie získané počas účasti na práci skupiny alebo podskupiny sa týkajú dôverných otázok, tieto informácie ďalej nemožno voľne šíriť.
   5.   Skupina a jej podskupiny sa obvykle stretávajú v priestoroch Komisie v súlade so skupinou stanovenými postupmi a harmonogramom. Komisia zabezpečuje sekretárske služby. Ostatní úradníci Komisie, ktorí majú záujem o prerokúvané otázky, môžu tieto zasadnutia navštevovať.
   6.   Skupina prijíma svoj rokovací poriadok na základe štandardného rokovacieho poriadku prijatého Komisiou (4).
   7.   Komisia môže uverejniť akýkoľvek súhrn, záver, prípadne čiastočný záver alebo pracovný dokument skupiny v pôvodnom jazyku predmetného dokumentu.
   Článok 5
   Výdavky na zasadnutia skupiny
   Komisia môže uhrádzať členom, odborníkom a pozorovateľom výdavky súvisiace s činnosťami skupiny v súlade s platnými ustanoveniami Komisie. Za plnenie svojich povinností členovia skupiny nedostávajú honorár.
   Článok 6
   Nadobudnutie účinnosti
   Toto rozhodnutie nadobúda účinnosť dňom uverejnenia v Úradnom vestníku Európskej únie. Uplatňuje sa do 31. decembra 2008. Do tohto dňa Komisia rozhodne o prípadnom predĺžení jeho účinnosti.

      V Bruseli 27. februára 2006

            Za Komisiu

         Viviane REDING

            členka Komisie

      (1)  KOM(2005) 229, konečné znenie.

      (2)  KOM(2005) 465, konečné znenie.

      (3)  KOM(2006) 35, konečné znenie.

      (4)  SEK(2005) 1004, príloha III.


title: 2012/95/Euratom: Rozhodnutie Rady z  19. decembra 2011 o osobitnom programe, ktorý sa má vykonávať prostredníctvom priamych akcií Spoločného výskumného centra a ktorým sa vykonáva rámcový program Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013)

text:
               18.2.2012

               SK

               Úradný vestník Európskej únie

               L 47/40

         ROZHODNUTIE RADY
   z 19. decembra 2011
   o osobitnom programe, ktorý sa má vykonávať prostredníctvom priamych akcií Spoločného výskumného centra a ktorým sa vykonáva rámcový program Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013)
   (2012/95/Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 7,
   so zreteľom na návrh Európskej komisie predložený po porade s Vedeckým a technickým výborom,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   keďže:

               (1)

               V súlade s rozhodnutím Rady 2012/93/Euratom z 19. decembra 2011 o rámcovom programe Európskeho spoločenstva pre atómovú energiu v oblasti výskumu a odbornej prípravy (2012 – 2013) (3) (ďalej len „rámcový program“), sa má rámcový program vykonávať prostredníctvom osobitných programov, ktorými sa vymedzujú podrobné pravidlá ich vykonávania, určuje ich trvanie a stanovujú sa prostriedky, ktoré sa považujú za potrebné.

               (2)

               Štruktúra rámcového programu pozostáva z dvoch typov činností: nepriamych akcií v oblasti výskumu energie jadrovej syntézy a výskumu jadrového štiepenia, bezpečnosti a ochrany pred žiarením a priamych akcií pre činnosti Spoločného výskumného centra (JRC) v oblasti nakladania s jadrovým odpadom, vplyvu na životné prostredie, bezpečnosti a bezpečnostnej ochrany, najmä v súvislosti s jadrovými udalosťami a s prihliadnutím na získané skúsenosti. V rámci tohto osobitného programu by sa mali vykonávať priame akcie.

               (3)

               JRC by v rámci tohto osobitného programu malo realizovať činnosti v oblasti výskumu a odbornej prípravy prostredníctvom priamych akcií.

               (4)

               JRC by v rámci plnenia svojho poslania malo poskytovať vedecko-technickú podporu procesu tvorby politík Únie na základe požiadaviek zákazníkov, zabezpečovať podporu realizácie a monitorovania existujúcich politík a reagovať na nové politické požiadavky. V záujme naplnenia svojho poslania by JRC malo vykonávať výskum na najvyššej európskej úrovni, okrem iného aj udržaním svojej úrovne vedeckej znamenitosti.

               (5)

               Pri vykonávaní tohto osobitného programu by sa mal klásť dôraz na podporu mobility a odbornej prípravy výskumných pracovníkov, ako aj podporu inovácií v Únii. JRC by malo najmä poskytovať príslušnú odbornú prípravu v oblasti jadrovej bezpečnosti a bezpečnostnej ochrany.

               (6)

               Tento osobitný program by sa mal vykonávať pružným, účinným a prehľadným spôsobom, pričom je potrebné zohľadňovať príslušné potreby užívateľov JRC a politík Únie a zároveň chrániť finančné záujmy Únie. Výskumné činnosti vykonávané v rámci tohto osobitného programu by sa mali podľa potreby prispôsobiť týmto potrebám a vedecko-technickému rozvoju a ich cieľom by malo byť dosiahnuť vedeckú znamenitosť.

               (7)

               Na vykonávanie tohto osobitného programu môže spoluprácu podľa Dohody o Európskom hospodárskom priestore alebo podľa dohody o pridružení doplniť medzinárodná spolupráca s tretími krajinami a medzinárodnými organizáciami, predovšetkým na základe článku 2 písm. h), článkov 101 a 102 zmluvy.

               (8)

               V súvislosti s činnosťami rozširovania a integrácie sa JRC zameriava na podporu zapájania organizácií a výskumných pracovníkov z nových členských štátov do svojich činností, predovšetkým na účely vykonávania vedecko-technických prvkov acquis Únie, ako aj intenzívnejšej spolupráce s organizáciami a výskumnými pracovníkmi z pristupujúcich a kandidátskych krajín. K postupnému otváraniu by malo dochádzať aj vo vzťahu k susedným krajinám, najmä v oblasti prioritných tém európskej susedskej politiky.

               (9)

               JRC by malo pokračovať vo vytváraní dodatočných zdrojov prostredníctvom konkurenčných činností. Medzi ne patrí účasť na nepriamych akciách rámcového programu, práca s tretími stranami a v menšej miere aj využívanie duševného vlastníctva.

               (10)

               Je potrebné čo najefektívnejšie a z hľadiska používateľov čo najprijateľnejšie zabezpečiť dobré finančné hospodárenie v rámci tohto osobitného programu a jeho vykonávanie a zároveň zabezpečiť právnu istotu a prístup k výsledkom programu pre všetkých účastníkov v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5).

               (11)

               Mali by sa prijať vhodné opatrenia zodpovedajúce finančným záujmom Únie s cieľom monitorovať účinnosť pridelenej finančnej pomoci a efektívnosť využívania týchto finančných prostriedkov, aby sa zabránilo nezrovnalostiam a podvodom. Mali by sa podniknúť potrebné opatrenia na spätné získanie stratených, neoprávnene vyplatených alebo nesprávne použitých finančných prostriedkov v súlade s nariadením (ES, Euratom) č. 1605/2002, nariadením (ES, Euratom) č. 2342/2002, nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (6), nariadením Rady (ES, Euratom) č. 2185/96 z 11. novembra 1996 o kontrolách a inšpekciách na mieste vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (7) a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (8).

               (12)

               Komisia by mala riadnym spôsobom zabezpečiť nezávislé hodnotenie v súvislosti s činnosťami vykonávanými v oblastiach, ktoré sú zahrnuté do tohto osobitného programu.

               (13)

               Pri výskumných činnostiach vykonávaných v rámci tohto osobitného programu by sa mali dodržiavať základné etické zásady vrátane tých, ktoré sú zakotvené v Charte základných práv Európskej únie,

         PRIJALA TOTO ROZHODNUTIE:
   Článok 1
   Osobitný program, ktorý sa má vykonávať prostredníctvom priamych akcií Spoločného výskumného centra (JRC) a ktorým sa vykonáva rámcový program Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013) (ďalej len „osobitný program“), sa prijíma na obdobie od 1. januára 2012 do 31. decembra 2013.
   Článok 2
   Osobitným programom sa ustanovujú činnosti pre akcie JRC v jadrovej oblasti a zabezpečuje podpora celému spektru výskumných akcií uskutočňovaných v nadnárodnej spolupráci v týchto tematických oblastiach:

               a)

               nakladanie s jadrovým odpadom, jeho vplyv na životné prostredie a základné vedomosti o ňom;

               b)

               jadrová bezpečnosť reaktorových systémov s významom pre Európu;

               c)

               jadrová bezpečnostná ochrana (vrátane jadrových záruk, nešírenia jadrových zbraní, boja proti nezákonnému obchodovaniu s nimi a jadrovej súdnej analýzy).

         Ciele a hlavné okruhy činností uvedených v prvom odseku sú stanovené v prílohe.
   Článok 3
   V súlade s článkom 3 rozhodnutia 2012/93/Euratom sa maximálna suma na realizáciu osobitného programu stanovila na 233 216 000 EUR.
   Článok 4
   Všetky výskumné činnosti uskutočňované v rámci osobitného programu sa vykonávajú v súlade so základnými etickými zásadami.
   Článok 5
   Osobitný program sa vykonáva prostredníctvom priamych akcií, ako sa ustanovuje v prílohe II k rozhodnutiu 2012/93/Euratom.
   Článok 6
   1.   Komisia vypracuje viacročný pracovný program vykonávania tohto osobitného programu, v ktorom podrobnejšie ustanoví ciele a vedecké a technické priority uvedené v prílohe, ako aj harmonogram vykonávania.
   2.   Vo viacročnom pracovnom programe sa zohľadňujú príslušné výskumné činnosti vykonávané členskými štátmi, pridruženými štátmi a európskymi i medzinárodnými organizáciami. V prípade potreby sa tento program aktualizuje.
   Článok 7
   Komisia zabezpečí, aby sa v súvislosti s činnosťami vykonávanými v oblastiach, na ktoré sa vzťahuje osobitný program, uskutočňovalo nezávislé monitorovanie, hodnotenie a preskúmanie ustanovené v článku 6 rozhodnutia 2012/93/ Euratom.
   Článok 8
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 19. decembra 2011

            Za Radu

            predseda

         M. KOROLEC

      (1)  Stanovisko z 15. novembra 2011 (zatiaľ neuverejnené v úradnom vestníku). Stanovisko po nepovinnej konzultácii.

      (2)  Ú. v. EÚ C 318, 29.10.2011, s. 127. Stanovisko po nepovinnej konzultácii.

      (3)  Pozri stranu 25 tohto úradného vestníka.

      (4)  Ú. v. ES L 248, 16.9.2002, s. 1.

      (5)  Ú. v. ES L 357, 31.12.2002, s. 1.

      (6)  Ú. v. ES L 312, 23.12.1995, s. 1.

      (7)  Ú. v. ES L 292, 15.11.1996, s. 2.

      (8)  Ú. v. ES L 136, 31.5.1999, s. 1.

      PRÍLOHA

         OSOBITNÝ PROGRAM SPOLOČNÉHO VÝSKUMNÉHO CENTRA

      1.   Cieľ
      Celkovým cieľom osobitného programu je poskytovať vedecko-technickú podporu politike Únie súvisiacej s jadrovou energiou na základe požiadaviek zákazníkov a spĺňať požiadavky zmluvy. Na dosiahnutie tohto cieľa je potrebné neustále aktualizovať zručnosti a kompetencie, aby sa zaručili najnovšie odborné znalosti potrebné v oblasti bezpečnosti jadrových reaktorov, jadrových záruk a bezpečnostnej ochrany.
      2.   Prístup
      Činnosti JRC v jadrovej oblasti sú zamerané na splnenie záväzkov v oblasti výskumu a vývoja vyplývajúcich zo zmluvy a na podporu Komisie a členských štátov v oblasti záruk a nešírenia jadrových zbraní, nakladania s odpadom, bezpečnosti jadrových zariadení a palivového cyklu, rádioaktivity v životnom prostredí a ochrany pred žiarením. Vzhľadom na väčší dôraz na jadrovú bezpečnosť, ktorý prispieva k preorientovaniu jadrového výskumu, sa bude čo najväčšia pozornosť venovať oblasti nešírenia.
      Pri rámcovom programe sa výskumné a podporné činnosti budú naďalej zameriavať na:

                  a)

                  nakladanie s jadrovým odpadom, jeho vplyv na životné prostredie a základné vedomosti o ňom;

                  b)

                  jadrovú bezpečnosť reaktorových systémov s významom pre Európu;

                  c)

                  jadrovú bezpečnostnú ochranu (vrátane jadrových záruk, opatrení proti šíreniu jadrových zbraní, boju proti nezákonnému obchodovaniu s nimi a jadrovej súdnej analýzy).

            Okrem toho JRC ešte viac posilní svoju úlohu európskeho referenčného centra pre šírenie informácií, odbornú prípravu a vzdelávanie mladých vedcov.
      3.   Činnosti
      3.1.   Nakladanie s jadrovým odpadom, jeho vplyv na životné prostredie a základné vedomosti o ňom
      3.1.1.   Charakterizácia, skladovanie a ukladanie vyhoreného paliva a vysokoaktívneho odpadu
      Nakladanie s vyhoreným palivom a vysokoaktívnym jadrovým odpadom zahŕňa ich spracovanie, úpravu, prepravu, dočasné skladovanie a geologické ukladanie. Konečným cieľom je zabrániť uvoľneniu rádionuklidov do biosféry vo všetkých fázach veľmi dlhého času ich rozpadu. Návrhy, posúdenia a fungovanie zostrojených a prirodzených bariérových systémov v relevantných časových horizontoch majú kľúčový význam pre dosiahnutie vytýčených cieľov a okrem iného závisia od správania paliva a/alebo odpadu v geologickom prostredí. Takéto štúdie spadajú pod tento osobitný program.
      3.1.2.   Delenie a transmutácia
      Hlavná stratégia zvažovaná pre systémy jadrovej energie zahŕňa uzatvorenie jadrového palivového cyklu s cieľom znížiť dlhodobú rádio-toxicitu jadrového odpadu a zlepšiť bezpečné a efektívne využívanie zdrojov. Hlavnými výzvami tohto konceptu zostáva optimalizácia techník delenia s cieľom oddeliť vybrané rádionuklidy s dlhou životnosťou od vyhoreného paliva a výroba a kvalifikácia bezpečných a spoľahlivých palív na transmutáciu aktinoidov. Experimentálna práca zameraná na delenie v JRC zahŕňa výskum vodných roztokov a pyro-metalurgických procesov (v médiách s obsahom solí).
      3.1.3.   Základný výskum aktinoidov
      Na to, aby sme si zachovali kompetencie a udržali vedúce postavenie v oblasti civilnej jadrovej technológie, je potrebné podporovať interdisciplinárny základný výskum jadrových materiálov ako zdroja, z ktorého môžeme získať nové technologické inovácie. Na to potrebujeme poznať reakciu tzv. prvkov s elektrónmi v orbitále 5f (teda aktinoidov) a zlúčenín na (väčšinou extrémne) termodynamické parametre. Naše súčasné poznatky o týchto mechanizmoch sú obmedzené z dôvodu nedostatočného množstva experimentálnych údajov a vnútornej zložitosti modelovania. Základný výskum zameraný na tieto otázky je mimoriadne dôležitý pre pochopenie správania týchto prvkov a na to, aby sme si udržali popredné postavenie v oblasti fyziky kondenzovaných látok. Vývoj v pokročilom modelovaní a simuláciách sa využije pri podpore vplyvu experimentálnych programov.
      Základný výskumný program JRC zameraný na aktinoidy zostane jednou z popredných iniciatív v odvetviach fyziky a chémie skúmajúcich aktinoidy. Hlavným cieľom je pritom poskytnúť vedcom z univerzít a výskumných centier experimentálne priestory a zariadenie na svetovej úrovni, ktoré im umožnia skúmať vlastnosti aktinoidových materiálov s cieľom dopĺňať si vzdelanie a prispievať k pokroku v jadrových vedách.
      3.1.4.   Jadrové údaje
      Výsledkom navrhovaných projektov zariadení vyhradených na spaľovanie minoritných aktinoidov a pokročilých spôsobov výroby jadrovej energie sú nové požiadavky na omnoho presnejšie jadrové údaje. Kvalita experimentálnych údajov je kľúčom pre lepšie normy bezpečnosti a menšiu chybovú toleranciu, a teda pre nákladovú efektívnosť návrhov a výstavby nových reaktorových systémov. Údaje, ktoré využíva priemyselné odvetvie a výskumné laboratóriá, vrátane údajov Agentúry OECD pre jadrovú energiu, musia byť úplné, presné a potvrdené prostredníctvom jasne definovaných postupov zabezpečenia kvality.
      JRC bude generovať medzinárodne požadované údaje a bude naďalej zaisťovať bezpečnú prevádzku Van de Graafovho urýchľovača a lineárneho urýchľovača GELINA.
      3.1.5.   Využitie jadrového výskumu v lekárstve
      Nové metódy liečby rakoviny, nazývané alfa imunoterapia, využívajú jedinečné fyzikálne vlastnosti žiarenia alfa (predovšetkým jeho vysokú energiu a krátky dosah v ľudskom tkanive), vďaka ktorým možno selektívne vybrať a zničiť choré bunky bez toho, aby sa poškodilo okolité zdravé tkanivo. Túto metódu možno využiť prie liečbe rakoviny a nákazlivých chorôb.
      JRC bude naďalej podporovať rozvoj alfa imunoterapie v úzkej spolupráci s vnútroštátnymi organizáciami a zameria sa predovšetkým na alternatívne postupy výroby žiaričov alfa a na rádiobiologické testy rádioaktívne označených biomolekúl, pričom posúdi ich efektívnosť a realizovateľnosť vzhľadom na ich využitie v nemocniciach a farmaceutickom priemysle.
      3.1.6.   Monitorovanie rádioaktivity v životnom prostredí
      V hlave II kapitole 3 zmluvy sa ustanovujú základné normy bezpečnosti a ochrany zdravia pracovníkov a širokej verejnosti pred nebezpečenstvami vyplývajúcimi z ionizujúceho žiarenia. V článkoch 31 až 38 zmluvy sa ustanovujú pravidlá úlohy, ktorú zohrávajú členské štáty a Komisia vzhľadom na ochranu zdravia ľudí, kontrolu hladín rádioaktivity v životnom prostredí, uvoľnenia do životného prostredia a vzhľadom na nakladanie s jadrovým odpadom. Bude to zahŕňať aj kľúčové aspekty týkajúce sa zvládania nehôd. Pri vykonávaní tejto úlohy poskytuje Komisii pomoc podľa článku 39 zmluvy JRC.
      Vzhľadom na nové hraničné hodnoty rádionuklidov v pitnej vode a potravinových zložkách bude JRC vyvíjať techniky analýzy a vypracúvať zodpovedajúce referenčné podklady. Medzi laboratóriami sa budú organizovať porovnávania s monitorovacími laboratóriami členských štátov s cieľom posúdiť porovnateľnosť oznámených údajov z monitorovania podľa článkov 35 a 36 zmluvy a podporovať zosúladenie systémov na monitorovanie rádioaktivity s referenčnými testovacími materiálmi.
      3.1.7.   Systém správy znalostí, odborná príprava a vzdelávanie
      Je dôležité udržiavať a prehlbovať znalosti nových generácií jadrových vedcov a inžinierov, a to šírením pokusov vykonaných v rámci výskumných a aplikovaných programov, ako aj šírením získaných výsledkov, interpretácií a zručností.
      JRC bude prispievať k sprístupňovaniu, riadnemu usporiadaniu a dobrému zdokumentovaniu týchto znalostí, ako aj k podpore činností vyššieho vzdelávania v Európe vzhľadom na súčasné, tak aj na inovačné reaktory IV. generácie. Okrem toho JRC vybuduje Európske monitorovacie stredisko ľudských zdrojov v jadrovej oblasti, ktorého úlohou bude analyzovať trendy v Európe a poskytovať vedeckú podporu pri tvorbe politík Únie. Ďalej bude prispievať aj k rozvoju lepšej komunikácie o otázkach z jadrovej oblasti, najmä pokiaľ ide o prijateľnosť pre verejnosť, a zo všeobecnejšieho hľadiska v súvislosti so stratégiami celkovej informovanosti o energetických otázkach. Dlhoročné skúsenosti a jedinečné zariadenia na meranie jadrových údajov sú takisto vynikajúcou príležitosťou na vzdelávanie a odbornú prípravu jadrových vedcov a inžinierov, ktorí si svoje univerzitné vzdelanie môžu doplniť prostredníctvom praktických skúseností s jadrovými zariadeniami.
      3.2.   Jadrová bezpečnosť
      3.2.1.   Bezpečnosť jadrového reaktora
      Na zachovanie a zvýšenie bezpečnostnej úrovne jadrových elektrární sa musia rozšíriť a overiť pokročilé a prepracované metodiky posudzovania bezpečnosti a zodpovedajúce analytické nástroje. V JRC sa uskutočňujú cielené experimentálne vyšetrenia s cieľom zlepšiť chápanie príslušných fyzikálnych javov a procesov, a tak umožniť overenie a potvrdenie deterministických a pravdepodobnostných posúdení bezpečnosti na základe pokročilého modelovania procesov v jadrových elektrárňach (reaktivita a termálno-hydraulické procesy), zložiek podliehajúcich prevádzkovému zaťaženiu/starnutiu a ľudských a organizačných faktorov. JRC bude tiež naďalej zohrávať ústrednú úlohu pri zriaďovaní a prevádzke Európskeho klíringového centra pre informácie o skúsenostiach z prevádzky (European Clearinghouse for Operational Experience Feedback) v prospech všetkých členských štátov. Toto centrum bude zostavovať tematické správy o otázkach súvisiacich s konkrétnymi elektrárňami a uľahčovať efektívne šírenie a využívanie spätnej väzby a skúseností z prevádzky s cieľom zvýšiť bezpečnosť jadrových elektrární v prospech všetkých európskych regulačných orgánov a s cieľom minimalizovať pravdepodobnosť jadrových havárií. Bude realizovať výskumné programy na podporu vývoja bezpečnostných požiadaviek a pokročilých metód hodnotenia systémov reaktorov s významom pre jadrovú bezpečnosť. Bude sa zároveň zaoberať kľúčovými aspektmi výskumu v oblasti odstavovania reaktorov a ich infraštruktúr (metodiky, odborná príprava, vedecký základ).
      3.2.2.   Bezpečnosť jadrového paliva v energetických reaktoroch prevádzkovaných v Únii
      Ľahkovodné reaktory druhej a tretej generácie budú pravdepodobne v prevádzke počas celého 21. storočia. Na maximálne zvýšenie ich bezpečnosti treba zaručiť lepšie chápanie procesov prebiehajúcich vo vnútri systému palivových tyčí (palivo a povlak), predovšetkým v súvislosti s predĺženými dobami prevádzky, za bežných okolností, ako aj pri poruchách a nehodách. Dva hlavné aspekty v tomto výskume sa týkajú mechanickej neporušenosti palivových tyčí počas životnosti reaktora a reakcie paliva na prechodné podmienky (vrátane podmienok v prípade závažnej havárie reaktora až po roztavenie jadra).
      Napokon sa musia pokusy a teória o jasne zadefinovaných fyzikálnych a chemických mechanizmoch začleniť do viacúrovňových modelov a v konečnom dôsledku do kódov účinnosti paliva.
      Výskum JRC sa zameria aj na zlepšenie experimentálnej referenčnej hodnoty pre správanie palív UO2 a MOX pri vysokom stupni vyhorenia.
      3.2.3.   Bezpečná prevádzka pokročilých systémov jadrovej energie
      Novou výskumnou témou na celom svete a predovšetkým v rámci Medzinárodného fóra IV. generácie (Generation IV International Forum, GIF) sú nové koncepcie reaktorov pre vyššiu bezpečnosť, bezpečnostné záruky a udržateľnosť. Členské štáty udelili JRC mandát, aby v rámci GIF konal ako výkonný orgán Spoločenstva. JRC bude v tejto funkcii naďalej koordinovať európske príspevky (prostredníctvom priamych alebo nepriamych akcií alebo prostredníctvom členských štátov) k rozličným projektom GIF.
      Štúdie vykonané v laboratóriách JRC sa týkajú najmä bezpečnostných aspektov nových inovačných návrhov a inovačných palivových cyklov, konkrétne charakterizácie, skúšok žiarenia a postradiačných skúšok nových typov jadrového paliva, ako aj charakterizácie a kvalifikácie inovačných konštrukčných a povlakových materiálov. Okrem toho sa uskutočňujú štúdie zamerané na bezpečnostné požiadavky nových generácií reaktorov a pokročilé hodnotenie príslušných jadrových systémov. Cieľom je podporiť vytvorenie spoločného európskeho prístupu k posudzovaniu bezpečnosti nových inovačných návrhov. V tomto ohľade sa bude vyvíjať úsilie o dosiahnutie synergických účinkov s platformou SNETP.
      3.3.   Jadrová bezpečnostná ochrana
      3.3.1.   Jadrové záruky
      Vzhľadom na významnejšiu úlohu, ktorú jadrová energia zohráva vo výrobe elektrickej energie v európskom a celosvetovom meradle, sa stále viac manipuluje s jadrovým materiálom v palivovom cykle. Nevyhnutne potrebujeme silný a spoľahlivý systém jadrových záruk a opatrení proti šíreniu jadrových materiálov, aby sme zabránili ich využívaniu na nechcené účely. Na realizáciu meniacej sa politiky v oblasti záruk sú naďalej potrebné technické inovácie a zlepšenia. Dnešnou výzvou je realizovať zvýšenú automatizáciu a zaviesť lepšie nástroje informačnej analýzy, aby sa znížilo pracovné zaťaženie inšpektorov a bremeno, ktoré znáša jadrový priemysel. Nové a inovačné prístupy v oblasti záruk sa budú uplatňovať aj v prípade reaktorových systémov, ktoré majú význam pre Európu, a ich príslušných palivových cyklov.
      3.3.2.   Dodatkový protokol
      Účelom dodatkového protokolu je zabrániť nenahláseným jadrovým operáciám. Jeho vykonávanie si vyžaduje mnoho techník, ktoré sú iné alebo viac vyvinuté ako techniky používané na overovanie evidencie jadrových materiálov. Očakáva sa väčší objem práce pri kontrole úplnosti vyhlásení, čo si zas bude vyžadovať intenzívnejší výskum a vývoj metód zisťovania nelegálnych programov, v určitých prípadoch pomocou rovnakých metód ako v jadrovej súdnej analýze. Veľké úsilie sa bude musieť vyvinúť na zlepšenie metód analýzy stopových častíc na overenie nahlásených činností alebo zistenie nenahlásených činností.
      3.3.3.   Zhromažďovanie informácií z verejne prístupných zdrojov o nešírení jadrových materiálov
      S cieľom podporovať útvary Komisie a spolupracovať s IAEA a orgánmi členských štátov bude JRC pokračovať v systematickom zhromažďovaní a analyzovaní informácií z rôznych zdrojov (Internet, odborná literatúra, databázy) o otázkach nešírenia jadrových zbraní. Tieto informácie sa budú využívať na zostavovanie správ o vybraných krajinách, v ktorých sa bude pozorne monitorovať vývoj činností v jadrovej oblasti a dovoz a/alebo vývoz jadrových zariadení a technológií na priame alebo dvojaké využitie. Okrem toho bude JRC sledovať technický vývoj režimov vývoznej kontroly a bude poskytovať technickú pomoc príslušným útvarom Komisie.
      3.3.4.   Boj proti nezákonnému obchodovaniu s jadrovými materiálmi vrátane jadrovej súdnej analýzy
      Obavy súvisiace s nezákonným obchodovaním s jadrovým a iným rádioaktívnym materiálom, s ním spojeným rizikom šírenia týchto materiálov a hrozbou jadrového terorizmu si vyžadujú súbor opatrení v oblasti prevencie, odhaľovania a protiopatrení. Jadrovej bezpečnostnej ochrane sa venuje čoraz viac pozornosti na všetkých úrovniach, od medzinárodných iniciatív (Global Initiative on Combating Nuclear Terrorism – Celosvetová iniciatíva boja proti jadrovému terorizmu, Bezpečnostná iniciatíva proti šíreniu zbraní hromadného ničenia, BR OSN 1540 a iné) až po mnohostrannú spoluprácu a technický vývoj. Mimoriadne dôležitým faktorom pre vykonávanie opatrení jadrovej bezpečnostnej ochrany je odborná príprava zamestnancov. JRC sa o svoje skúsenosti a vedomosti v jadrovej oblasti vo všeobecnosti, a konkrétne v oblasti jadrovej bezpečnostnej ochrany, delí s členskými štátmi a medzinárodnými organizáciami.
      Na tento účel je potrebné vypracovať alebo vylepšiť rôzne programy odbornej prípravy a zostaviť alebo aktualizovať súvisiace vzdelávacie moduly. JRC zriadi Európske stredisko odbornej prípravy v oblasti bezpečnostnej ochrany, ktoré sa v počiatočnej fáze zameria na bezpečnostnú ochranu v jadrovej a rádiologickej oblasti.
      4.   Etické aspekty
      Počas vykonávania tohto osobitného programu a pri výskumných činnostiach, ktoré z neho vyplývajú, sa musia dodržiavať základné etické princípy. Patria k nim zásady zakotvené v Charte základných práv Európskej únie.
      V súlade so zásadou subsidiarity a vzhľadom na rôznorodosť prístupov v Európe musia účastníci výskumných projektov dodržiavať platné právne predpisy, iné predpisy a etické pravidlá v krajinách, v ktorých sa výskum bude vykonávať. V každom prípade sa uplatňujú vnútroštátne ustanovenia, pričom Euratom finančne nepodporí žiadny výskum, ktorý je v predmetnom členskom štáte alebo v krajine zakázaný.
      Subjekty, ktoré uskutočňujú výskumné projekty, musia podľa potreby pred začatím svojich činností požiadať o súhlas príslušné národné alebo miestne výbory pre etiku. Okrem toho bude Komisia systematicky vykonávať etické skúmanie návrhov zaoberajúcich sa eticky citlivými otázkami alebo prípadmi zanedbania etických aspektov. V špecifických prípadoch sa môže etické preskúmanie uskutočniť aj počas realizácie projektu.
      Článok 13 Zmluvy o fungovaní Európskej únie požaduje, aby Únia a členské štáty brali maximálny ohľad na požiadavky blaha zvierat pri formulovaní a vykonávaní politík Únie vrátane politiky v oblasti výskumu.


title: 2012/401/EÚ: Rozhodnutie Rady z  10. júla 2012 o pozícii, ktorú má Európska únia zaujať v Spoločnom výbore EHP k zmene a doplneniu protokolu 31 k Dohode o EHP o spolupráci v špecifických oblastiach mimo štyroch slobôd

text:
               18.7.2012

               SK

               Úradný vestník Európskej únie

               L 188/6

         ROZHODNUTIE RADY
   z 10. júla 2012
   o pozícii, ktorú má Európska únia zaujať v Spoločnom výbore EHP k zmene a doplneniu protokolu 31 k Dohode o EHP o spolupráci v špecifických oblastiach mimo štyroch slobôd
   (2012/401/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 189 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa protokol 31 k tejto dohode môže meniť a dopĺňať na základe rozhodnutia Spoločného výboru EHP.

               (3)

               Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

               (4)

               Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 911/2010 z 22. septembra 2010 o európskom programe monitorovania Zeme (GMES) a jeho počiatočnej prevádzke (2011 – 2013) (3).

               (5)

               Protokol 31 k Dohode o EHP by sa preto mal zodpovedajúcim spôsobom zmeniť a doplniť.

               (6)

               Pozícia Únie v Spoločnom výboru EHP by mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Spoločnom výbore EHP k navrhnutej zmene a doplneniu protokolu 31 k Dohode o EHP, je založená na návrhu rozhodnutia spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 10. júla 2012

            Za Radu

            predseda

         V. SHIARLY

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Ú. v. EÚ L 276, 20.10.2010, s. 1.

      NÁVRH
      ROZHODNUTIE SPOLOČNÉHO VÝBORU EHP č. …/2012
      z …,
      ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Protokol 31 k Dohode o EHP bol zmenený a doplnený rozhodnutím Spoločného výboru EHP č. …/… z … (1).

                  (2)

                  Komplexný systém monitorovania Zeme má kľúčový význam pre udržateľné riadenie severnej Európy a Arktídy.

                  (3)

                  Nórsko prispelo na vývoj európskeho programu monitorovania Zeme (GMES) v rámci Siedmeho rámcového programu Európskeho spoločenstva pre výskum, technologický rozvoj a demonštračné činnosti (2007 – 2013), ako aj v rámci členstva v Európskej vesmírnej agentúre.

                  (4)

                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 911/2010 z 22. septembra 2010 o európskom programe monitorovania Zeme (GMES) a jeho počiatočnej prevádzke (2011 – 2013) (2).

                  (5)

                  Protokol 31 k Dohode o EHP by sa preto mal zmeniť a doplniť, aby sa táto rozšírená spolupráca mohla uskutočňovať od 1. januára 2012,

            PRIJAL TOTO ROZHODNUTIE:
      Článok 1
      Článok 1 protokolu 31 k Dohode o EHP sa mení a dopĺňa takto:

                  1.

                  Odsek 6 sa nahrádza takto:
                  „6.   Hodnotenie a zásadné usmerňovanie aktivít v rámcových programoch činností Únie v oblasti výskumu a technologického rozvoja uvedených v odsekoch 5, 8a, 9 a 10 sa riadi postupom uvedeným v článku 79 ods. 3 dohody.“

                  2.

                  Za odsek 8b sa vkladá tento odsek:

                              „8c.

                                          a)

                                          Štáty EZVO sa od 1. januára 2012 zúčastňujú na činnostiach, ktoré môžu vyplynúť z tohto právneho predpisu Únie:

                                                      —

                                                         32010 R 0911: nariadenie Európskeho parlamentu a Rady (EÚ) č. 911/2010 z 22. septembra 2010 o európskom programe monitorovania Zeme (GMES) a jeho počiatočnej prevádzke (2011 – 2013) (Ú. v. EÚ L 276, 20.10.2010, s. 1).

                                          b)

                                          Štáty EZVO finančne prispievajú na aktivity uvedené v písm. a) v súlade s článkom 82 ods. 1 písm. a) Protokolu 32 k dohode.

                                          c)

                                          Štáty EZVO sa zúčastňujú v plnom rozsahu, avšak bez hlasovacieho práva, na práci všetkých výborov Únie, ktoré pomáhajú Európskej komisii pri riadení, rozvoji a vykonávaní činností uvedených v písmene a), predovšetkým vo výbore GMES, v bezpečnostnom výbore a na užívateľskom fóre.

                                          d)

                                          Tento odsek sa nevzťahuje na Lichtenštajnsko.

                                          e)

                                          Pokiaľ ide o Island, uplatňovanie tohto odseku sa pozastavuje dovtedy, kým Spoločný výbor EHP nerozhodne inak.“

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia Spoločnému výboru EHP podľa článku 103 ods. 1 Dohody o EHP (3).
      Uplatňuje sa od 1. januára 2012.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V …

               Za Spoločný výbor EHP

               predseda

               Tajomníci Spoločného výboru EHP

         (1)  Ú. v. EÚ L …

         (2)  Ú. v. EÚ L 276, 20.10.2010, s. 1.

         (3)  [Ústavné požiadavky neboli oznámené.] [Ústavné požiadavky boli oznámené.]